<classify> Yanga nayo hakuna kuchelewa, yaibukia kibabe Mtibwa Sugar THERESIA GASPER-DAR ES SALAAM MABINGWA watetezi wa Ligi Kuu Tanzania Bara, Simba,wamewasili salama jijini Tanga, tayari kwa mchezo wao wa Ligi Kuu TanzaniaBara, utakaochezwa kesho Uwanja wa Mkwakwani. Mara baada ya kuwasili jijini humo jana wakitokeaDar es Salaam, msafara wa kikosi cha Simba ulipokewa na mamia ya mashabiki watimu hiyo waliokuwa na shauku ya kuwaona mastaa hao. Simba ilitinga hatua ya robo fainali ya Ligi yaMabingwa Afrika, kabla ya kuondolewa na TP Mazembe ya Jamhuri ya Kidemokrasiaya Kongo DRC, baada ya kuchapwa mabao 4-1, katika mchezo wa marudianouliochezwa Jumamosi iliyopita, Uwanja wa Mazembe, jijini Lubumbashi. Katika mchezo wa kwanza uliochezwa Uwanja wa Taifa,Simba ilishindwa kutamba baada ya kulazimishwa suluhu na Wakongomani hao. Mafanikio hayo ya Simba, yameiwezesha Tanzaniakupata fursa ya kuingiza timu nne katika michuano ijayo ya Ligi ya Mabingwa naKombe la Shirikisho, ambao kila moja itapewa nafasi mbili kulingana na taratibuza Shirikisho la Soka Afrika Caf. Akizungumza na MTANZANIA jana, kocha wa viungo waSimba, Adel Zrane, alisema: Tumefika salama Tanga, tutapumzika kisha jioni tutafanyamazoezi ya viungo kwa ajili ya kujiweka fiti, alisema Zrane. Simba katika mchezo wao wa mwisho wa Ligi KuuTanzania Bara, ilipata ushindi wa mabao 3-0 dhidi ya Mbao FC katika Uwanja waJamhuri, Morogoro. Wekundu haowa Msimbazi, wanashika nafasi ya tatu katika msimamo wa Ligi Kuu, wakiwa na pointi57, baada ya kushuka dimbani mara 22, wakishinda michezo 18, sare tatu nakupoteza mchezo mmoja. Nao vinara wa Ligi Kuu, Yanga, tayari wamekanyagaardhi ya Morogoro, wakisubiri kuivaa Mtibwa Sugar kesho, Uwanja wa Jamhuri. Mabingwa hao wa Ligi Kuu Tanzania Bara mara 27, kamailivyo kwa wapizani wao Simba, nao walisafiri kwenda Morogoro jana wakiwa nakikosi cha wachezaji 20. Akizungumza na MTANZANIA jana, Mkuu wa Idara yaHabari na Mawasiliano wa Yanga, Dismas Ten, alisema kikosi chao kilifika salamaMji kasoro bahari kama baadhi ya watu wanavyopenda kuuita, ambapo jioni kilifanyamazoezi mepesi. Wachezaji 20 ndio waliokwenda Morogoro, wenginewaliobaki ni majeruhi na wengine wanatumikia adhabu ya kadi, lakini hata hivyowaliokwenda wapo vizuri na kila mmoja ana ari, alisema. Yanga inashika usukani wa Ligi Kuu, ikiwa na pointi74, ilizozipata kupitia michezo 31, ikishinda 23, sare tano na kupoteza mitatu.  <topic>: MICHEZO 